Melléklet

Pályázati felhívás szombathelyi székhelyű sportszervezetek

működésének és tevékenységének támogatására

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága pályázatot hirdet szombathelyi székhelyű sportintézmények, sportszervezetek, egyesületek és más jogi személyek pénzügyi támogatására.

**A pályázat célja**: A pályázati felhívás célja egyrészt a szombathelyi székhelyű sportszervezetek működésének és tevékenységének támogatása, másrész a kiírás lehetőséget teremt Szombathely város sport kínálatának bővítésére színvonalas programokkal, valamint olyan sportrendezvények megvalósítása, amelyek nagy tömeget mozgósítanak és a város életében jelentős sporteseménynek számítanak. A támogatottak célcsoportjaSzombathely város területén működő hivatalosan bejegyzett és nyilvántartásba vett kisebb sportszervezetek. A pályázat keretében lehetőség nyílik a versenysporttal foglalkozó sportszervezetek, szakosztályok saját rendezvényeinek támogatására.

**Támogatottak köre:** Szombathely város területén működő hivatalosan bejegyzett és nyilvántartásba vett sportszervezetek. (Magánszemély nem részesülhet támogatásban.) A több szakosztállyal rendelkező egyesületek csak szakosztályonként és a szakosztály külön alszámla számának (nem egyesület főszámla számával) feltüntetésével pályázhatnak.

A **Sporttörvény** alapján sportszervezetek a sportegyesületek és a sportvállalkozások.

A **sportegyesület** az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény és a Polgári Törvénykönyv szabályai szerint működő társadalmi szervezet, mely alaptevékenysége a sporttevékenység szervezése és alapvető feltételeinek a megszervezés. A hazai sport hagyományos egysége, épp ezért közvetlen állami támogatásban is részesülhet.

A **sportvállalkozás** olyan gazdasági társaság, amelynek főtevékenységeként a cégjegyzékben a sporttevékenység került feltüntetésre, és célja sporttevékenység szervezése, feltételeinek megteremtése. Főszabály szerint sportvállalkozás korlátolt felelősségű társasági és részvénytársasági formában alapítható. A fogyatékosok sportja, illetve a szabadidősport területén sporttevékenység közhasznú társaság keretében is szervezhető. Tehát alapvetően profitszerzési céllal jön létre és működik.

**Nem nyújthatnak be pályázatot:**

* pártok,
* munkaadói és munkavállalói érdekképviseleti szervezetek,
* biztosító egyesületek,
* egyházak,
* közalapítványok,
* gazdasági társaságok,
* valamint azok a civil szervezetek, amelyek a 2011. évi CLXXV. törvény 2.§. 22. pontja szerinti szervezetek.

**Nem részesülhet támogatásban:**

* az a pályázó, amely a bizottsághoz benyújtott támogatás iránti kérelmében megtévesztő vagy valótlan adatot szolgáltatott,
* az a pályázat, amelyet nem a támogatásra jogosult nyújtott be,
* az a pályázat, amely nem felel meg a pályázati felhívásban támogatás célnak,
* az a pályázó, amelynek lejárt esedékességű köztartozása van,
* az a pályázó, amely a korábbi szerződésben foglalt feltételeket megszegte,
* az a pályázó, amely a korábban az Önkormányzattól kapott támogatást a vonatkozó támogatási szerződésben megjelölt céltól részben, vagy egészben eltérően használta fel,
* az a pályázó, amely 2020. évben az Önkormányzattól pénzügyi támogatást kapott és az összeg felhasználásáról a támogatási megállapodásban meghatározott ideig nem számolt el, vagy azt nem a megjelölt célra használta fel,
* az a pályázó, akinek a bejegyzett (nyilvántartott) tevékenységi körében a sporttevékenység nem szerepel.

**Minimális támogatási összeg: 100.000,- Ft.**

**Maximális támogatási összeg: 500.000,- Ft.**

**Pályázat benyújtható: 2021. június 25 – 2021. július 25. között**

**Pályázati díj: nincs**

**A pályázatok benyújtása és elbírálása:**

Határidőn túl érkező pályázat automatikusan elutasításra kerül. A pályázó szervezetnek legkésőbb a pályázat benyújtásával egyidejűleg regisztrálnia kell az Önkormányzat hivatalos honlapján az alábbi elérhetőségek egyikén:

[www.e-savaria.hu/otr/regisztráció](http://www.e-savaria.hu/otr/regisztr%C3%A1ci%C3%B3) vagy a <http://www.szombathely.hu/ugyintezes/onkormanyzati-tamogatasi-rendszer> - regisztrációs kérelmét az **„ITT”** szóra kattintva.

A regisztrációhoz kötelező mellékletként az alábbi dokumentumokat szükséges csatolni (pdf. formátumban):

* a szervezet aláírt, hatályos alapdokumentumát (alapító okirat, alapszabály),
* 30 napnál nem régebbi hitelesített banki aláírási címpéldányt
* 30 napnál nem régebbi bírósági/cégbírósági/törzskönyvi kivonatot (Tekintettel arra, hogy civil szervezet esetében a papír alapú kivonat kiállítási folyamata megváltozott, mellékelhető a [www.birosag.hu](http://www.birosag.hu) oldalon a civil szervezetek névjegyzékében található a pályázatot benyújtó civil szervezet alapadataiból 30 napnál nem régebben készült elektronikus kivonat is).

Regisztrációval nem rendelkező szervezet a regisztráció elfogadása után az Önkormányzattól e-mailben kapott jelszóval lép be az Önkormányzati Támogatások Rendszere felületre, és tölti ki a pályázati adatlapot.

Regisztrációval már rendelkező szervezet a regisztráció tárgyévben történő egyszeri megújítását követően nyújthat be pályázatot, az Önkormányzati Támogatások Rendszerébe történő bejelentkezést követően a „Regisztráció módosítása/megújítása” menüpont segítségével.

A regisztráció megújításához kötelező mellékletként az alábbi dokumentumokat szükséges csatolni (pdf. formátumban):

* a szervezet aláírt, hatályos alapdokumentumát (alapító okirat, alapszabály),
* 30 napnál nem régebbi hitelesített banki aláírási címpéldányt, (amennyiben a hivatalos képviselő személye nem változott a tárgyévet megelőző évhez viszonyítva, 30 napnál régebbi aláírás minta is mellékelhető),
* 30 napnál nem régebbi bírósági/cégbírósági/törzskönyvi kivonatot (Tekintettel arra, hogy civil szervezet esetében a papír alapú kivonat kiállítási folyamata megváltozott, mellékelhető a [www.birosag.hu](http://www.birosag.hu) oldalon a civil szervezetek névjegyzékében található, a pályázatot benyújtó civil szervezet alapadataiból 30 napnál nem régebben készült elektronikus kivonat is),
* A pályázatnak tartalmaznia a kell a program címét, a program részletes leírását, részletes költségvetését. A pályázati adatlap kötelező mellékletét képezik az Önkormányzati Támogatások Rendszere/Letölthető dokumentumok elérési útvonalon található [Közpénzes nyil.pdf](http://www.e-savaria.hu/OTR/Document/GetDocument/13345), Kért kapott tám szóló nyil.pdf valamint az Átláthatósági nyil.pdf dokumentumok kitöltve és aláírva elektronikus formában

Regisztrációval már rendelkező szervezet a regisztráció megújításának elfogadása után lép be az Önkormányzati Támogatások Rendszere felületre, és tölti ki a pályázati adatlapot.

A pályázati adatlap az Önkormányzati Támogatások Rendszerébe történő belépést követően az alábbi elérési útvonal érhető el:

* Támogatások
* Pályázatok
* Sportszervezetek működésének és tevékenységének támogatása pályázat

A pályázatokról a Városstratégiai, Idegenforgalmi és Sport Bizottság dönt a benyújtási határidőt követő 30 napon belül vagy a soron következő bizottsági ülésen. A döntés eredményéről a pályázó elektronikus úton kap értesítést. A döntéssel szemben fellebbezési lehetőség nincs.

A pályázat benyújtására és elbírálására Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendeletében foglaltak az irányadók.

**Az elszámolás rendje:**

Az elszámolásokat papír alapon, kizárólag postai úton kell benyújtani a Polgármesteri Hivatal Egészségügyi és Közszolgálati Osztály Sport és Ifjúsági Irodájához. Az elszámolás határideje a tárgyévet követő év január 31. napja, illetve rendezvény vagy egyéb támogatás esetén a megvalósítást követő 60 napon belül.

Reprezentációs költség a támogatási összeg maximum 10 % - át teheti ki.

A támogatott sportszervezet nyilatkozik arról, hogy az elszámolt tételek más elszámolásban nem szerepelnek, valamint arról, hogy a támogatás felhasználásának ellenőrizhetősége a számviteli nyilvántartás tovább részletezésével nyerhető adatokkal biztosított.

A támogatott szervezet kijelenti, hogy az egyéb önkormányzati támogatást és egyéb forrást kizárólag a fent megnevezett programra, egyéb támogatott célra használta fel.

**A támogatás formája és mértéke:**

Vissza nem térítendő, elő- és utófinanszírozású támogatás.

**Szombathely, 2021. június „ ”**

**/: Tóth Kálmán :/**

 **a Bizottság elnöke**